# Anupras Svarauskas

### Straipsnis iš Vikipedijos, laisvosios enciklopedijos.

Anupras Svarauskas

Anupras Svarauskas (1938 m. liepos 3 d. Kamšos k., Utenos r.), muzikos mokytojas ir chorvedys.

## [taisyti] Biografija

Baigęs Tauragnų vidurinę mokyklą, 1957 – 1960 choro dirigavimo mokėsi Vilniaus kultūros-švietimo technikume (dėst. P. Bekeris) -baigė su pagyrimu. 1974 – 1979 neakivaizdiniu būdu muziką studijavo Lietuvos valstybinės konservatorijos Klaipėdos fakultetuose (diriguoti mokė T. Ruzgytė).

1960 – 1962 Smilgių (Panevėžio r.) kultūros namų direktorius ir vidurinės mokyklos muzikos mokytojas, vadovavo vaikų chorui, vokaliniam ansambliui ir pučiamųjų instrumentų orkestrui. 1963 – 1964 muzikos ir dainavimo mokytojas Pasvalio vidurinėje mokykloje.

Nuo 1964 rudens Panevėžio J. Balčikonio vidurinės mokyklos (gimnazijos) muzikos ir dainavimo mokytojas, vaikų ir vyresniųjų klasių moksleivių chorų bei vokalinių ansamblių vadovas. Ryškesnių meninių laimėjimų pasiekė su vyresniųjų klasių moksleivių mišriuoju choru (60-70 dalyvių). Kolektyvą parengė 1969 ir 1977 respublikinėms moksleivių dainų šventėms, 1976, 1979 ir 1983 mokyklų chorų zoninėms bei respublikinėms varžyboms, prizinių vietų laimėjo chorų konkursuose Kaune, Vilniuje, Biržuose, Pasvalyje ir Panevėžyje. 1979 su choru išlaikė dirigavimo valstybinius egzaminus. Vokaliniai ansambliai ir jaunieji solistai prizinių vietų laimėjo „Dainų dainelės" zoniniuose konkursuose. Mokytojas dainavo Panevėžio miesto švietimo darbuotojų mišriajame chore ir buvo jo chormeisteris, dirigavo miesto dainų šventėse. 1993 jam suteikta muzikos mokytojo metodininko kvalifikacijos kategorija (nuo 1982 turėjo vyresniojo mokytojo vardą).

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/n/u/Anupras_Svarauskas_92ef.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška